Úllen, dúllen doff og það varst þú : rannsókn um val einstaklinga í verkefnahópa
Tilgangurinn með þessari ritgerð er að kanna hvernig staðið er að vali á einstaklingum í verkefnahópa. Kerzner (2009) talar um að eitt af lykilatriðum þess að verkefni heppnist vel er að réttum einstaklingum sé úthlutað til þess. Vegna þessa skiptir það sköpum hvernig staðið er að vali á einstaklingum í verkefnahópa. Framkvæmd var könnun sem send var á félagsmenn Verkefnastjórnunarfélags Íslands með það að markmiði að skoða hvernig er staðið að gangsetningu verkefnahópa. Í könnunni var leitast við að svara spurningum um hvernig staðið er að vali í verkefnahópa, hvaða eiginleikar skipta máli þegar einstaklingar eru valdir og hvort verkefnastjórar hafi vald til að velja einstaklinga í verkefnahópa sem þeir stjórna. Og að lokum hvort verkefnastjórar telji að „auðlindabanki“ muni hjálpa til við val í verkefnahópa og hvaða upplýsingar þeir vilja sjá í auðlindabankanum. Helstu niðurstöður eru að einungis helmingur þátttakenda hefur vald til að velja einstaklinga í verkefnahópa. Þátttakendum finnst mikilvægt að þekkja eða að það sé mælt með þeim einstaklingum sem þeir velja. Þeir eiginleikar sem þátttakendur telja að skipti mestu máli við valið eru; áhugi einstaklings á verkefninu, sérfræðiþekking, samskiptahæfileikar, almenn reynsla og persónuleiki. Að lokum telur tæplega helmingur að auðlindabanki myndi nýtast þeim við valið í verkefnahópa. Lykilorð: Verkefnastjórnun, verkefnastjóri, verkefanhópur, auðlindabanki
Verkefnastjórnun, Hópvinna, Starfsráðningar, Tækni- og verkfræðideild, Meistaraprófsritgerðir, MPM, Master of project management
Networked Digital Library of Theses and Dissertations